S-416/2017

Mál þetta, sem dómtekið var í dag var höfðað með ákæru lögreglustjórans á höfuðborgarsvæðinu, dags. 4. júlí 2017, á hendur:

„I-kk-þgf P-kk-þgf B-kk-þgf, kennitala 000000-0000,

[...], Reykjavík

fyrir eftirtalin brot:

1. þjófnað, með því að hafa að morgni [...] 2017, í auðgunarskyni brotist inn í bifreiðina [...] þar sem hún stóð á bifreiðastæði framan við [...] í Kópavogi og stolið þaðan veski sem innihélt kort í eigu A, Ray Ban sólgleraugum og hleðslusnúru fyrir ipad, allt að óþekktu verðmæti, sem lögregla fann við leit á ákærða.

(M. 007-2017-11406)

Telst brot þetta varða við 244. gr. almennra hegningarlaga nr. 19/1940.

nytjastuld og umferðarlagabrot, með því að hafa að kvöldi [...] 2017, tekið bifreiðina [...] heimildarlaust frá [...] í Kópavogi og ekið henni sviptur ökurétti, undir áhrifum áfengis og óhæfur til að stjórna bifreiðinni örugglega vegna áhrifa ávana- og fíkniefna (í blóði mældist vínandamagn 0,85 ‰ og amfetamín 170 ng/ml) að [...] í Hafnarfirði, þar sem lögregla hafði afskipti af honum eftir að tilkynnt hafði verið um stolna bifreiðina og á sama tíma haft í vörslum sínum veiðihníf sem ákærði framvísaði til lögreglu.

(M. 007-2017-11487)

Telst brot þetta varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956, 1. mgr. 48. gr., 1. sbr. 2. mgr. 45. gr., 1. og 2. mgr. 45. gr. a, allt sbr. 1. mgr. 100. gr. umferðalaga nr. 50/1987 og 1. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Þá er krafist er upptöku á veiðihníf, sem hald var lagt á, samkvæmt 1. mgr. 37. gr. vopnalaga nr. 16/1998.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur verið fundinn sekur um ítrekuð umferðarlagabrot, með því að aka í fjórða skiptið eftir að að hann náði 18 ára aldri, undir áhrifum áfengis og/eða fíkniefna og í annað skiptið ekið sviptur ökuréttindum. Verður refsing vegna brota þessara ákvörðuð í samræmi við venju. Einnig hefur ákærði verið fundinn sekur um þjófnað, nytjastuld og vopnalagabrot. Við ákvörðun refsingar vegna þeirra brota er til þess að líta að ákærði hefur ekki áður gerst sekur um slík brot. Þá liggur ekki annað fyrir en að um óveruleg verðmæti hafi verið að ræða og komst þýfið til skila. Hið sama gildir um bifreiðina sem ákærði hafði ólögmæt afnot af.

Litið er til greiðrar játningar ákærða en hann gekkst við brotum sínum á rannsóknarstigi og hér fyrir dómi. Þá lagði hann fram vottorð sem sýna að hann hefur tekið sig á, mætir reglulega í viðtöl til félagsráðgjafa á þjónustumiðstöð og hefur sinnt endurhæfingu í [...] en [...] er úrræði sem styður fólk til sjálfshjálpar sem hefur notið félagslegrar ráðgjafar félagsþjónustu í lengri tíma vegna langvarandi áfengis- og annarrar vímuefnanotkunar. Vísast í þessu sambandi til 5. tl. 1. mgr. 70. gr. almennra hegningarlaga. Með hliðsjón af framangreindu og 77. gr. almennra hegningarlaga þykir hæfileg refsing ákærða ákveðin 90 daga fangelsi.

Áréttuð er ævilöng svipting ökuréttar ákærða.

Með vísan til 1. mgr. 37. gr. vopnalaga nr. 16/1998 er veiðihnífur sá er var í vörslum ákærða og lögregla lagði hald á, gerður upptækur svo sem krafist er í ákæru.

Ákærði greiði málsvarnarþóknun skipaðs verjanda síns B-kk-ef H-kk-ef B-kk-ef hdl. og annan sakarkostnað eins og nánar greinir í dómsorði.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, I-kk-nf P-kk-nf B-kk-nf, sæti fangelsi í 90 daga.

Áréttuð er ævilöng svipting ökuréttar ákærða.

Ákærði sæti upptöku á veiðihníf.

Ákærði greiði málsvarnarþóknun skipaðs verjanda síns B-kk-ef H-kk-ef B-kk-ef hdl., 126.480 krónur, og 136.979 krónur í annan sakarkostnað.

S-kvk-nf H-kvk-nf (sign.)